text: አማርኛትግርኛEnglish
text: #000000
text: b, Barnoota hubannoo itti fayyadama miidiyaa
text: #000004
text: Tsiyoon Mollaa Mudde bara 2022 Hoggantuu Sagantaa ta’uun Itoophiyaa Cheekitti makamte. Waggoota muraasa darbaniif pirojektiiwwan misooma miidiyaa irratti xiyyeeffatan hogganaa turteerti. Ammatti Itoophiyaa Cheek keessatti wixinee pirojektootaa qopheessuu, raawwii isaanii to’achuu akkasumas hariiroo Itoophiyaa Cheek fi deeggartoota gidduu jiru hogganuun tajaajilaa jirti.
text: #000007
text: Addisuu Fireew ALA bara 2020 Itoophiyaa Cheekitti kan makame yemmuu ta’u, ogeessa odeeffannoo qulqulleessuu ta’uun hojjechaa jira. Abbootii Imaanaa Dhaabbata Itoophiyaa Cheek keessaa tokko yemmuu ta’u, gaazexeessummaa dijitaalaan akkasumas dhaabbilee barnootaa keessatti barsiisun muuxxannoo kuufateera.
text: #000009
text: Haabtaamuu Xibabuun gaazexeessaafi ogeessa odeeffannoo qulqulleessuuti. Bara 2021tti Itoophiyaa Cheek keessa hojjechuu kan eegale yemmuu ta’u, dhaabbilee miidiyaa garagaraa keessa gaazexeessummaan hojjateera. Kana malees leenjiiwwan odeeffannoo qulqulleessuu kennuunis muuxxannoo horateera.
text: #000010
text: Itoophiyaa Cheek dhaabbata of danda’e fi walaba ta’ee hojjetudha. Kanaafis hojjettootni dhaabbatichaa wayita qacaramanitti imaammata walabummaa dhaabbatichaa ilaalchisee leenjii ni fudhatu. Bu’uura kanaanis qajeelfamotni walabummaa dhaabbatichaa kunneen armaan gadiiti:
text: #000013
text: Hojjettootni dhaabbatichaa dhaaba siyaasaa kamiifuu deeggarsa taasisuu yookiin duula gaggeessuu hin danda’an
  Hojjettootni dhaabbatichaa meeshaalee dhaabbatichaatti fayyadamuun dhaaba yookiin garee siyaasaa deeggaruu hin danda’an
  Hojii odeeffannoo qulqulleessuu qaama siyaasaa yookiin nama dhuunfaa fayyadu hojjechuuf mattahaa fudhachuun dhorkaadha
  Hojjettootni dhaabbatichaa dhaaba yookiin garee siyaasaa deeggaruuf walgahiiwwanfi sagantaalee irratti hirmaachuu hin danda’an
  Hojii odeeffannoo qulqulleessuu keessatti ilaalcha dhuunfaa ida’uun yookiin loogii gochuun dhorkaadha
text: #000014
text: Hubachiisa: Hojjettoota qajeelfamoota kunneen cabsan irratti qorannoon barbaachisaan erga taasifame booda balleessaa raawwachuun isaanii yoo mirkanaa’e tarkaanfiin ni fudhatama.
text: #000015
text: Itoophiyaa Cheek ulaagaalee garagaraa bu’uura godhachuun odeeffannoowwan qulqulleessu filata. Ulaagaaleen kunis hammeentaa facaatii/tamsa’ina odeeffannichi qabu fi dhiibbaa odeeffannichi uumuu danda’udha. Dabalataan hordoffii miidiyaa itti fufiinsa qabu taasisuunfi qaamolee dhimmichi ilaallatu haasofsiisun yaadni garee hundaa akka hammatamu taasisa.
text: #000018
text: Hojiilee odeeffannoo qulqulleessuu hojjennu ilaalchisee yaadafi komii yoo qabaattan gama imeelii fi bilbilaan nu qunnamaa. Yaada, komii yookiin ergaa sirreeffamaa keessan toora imeelii [email protected] irratti yookiin lakkoofsa bilbilaa +251974058699 irratti ergaa gabaabaa nuuf ergaa. Qabiyyee hojjennu keessatti dogongorri yoo jiraate mataduree ‘Sirreeffama’ jedhuun maxxansa haaraa ni qoodna. Qabiyyee maxxansine tokkorratti odeeffannoo dabalataa laachuun barbaachisaa ta’ee yemmuu argamutti qabiyyee dursinee maxxansine irratti odeeffannoo haaraa ni idaana. Dhaabbatichi yaada, komiifi ergaawwan sirreeffamaa itti ergaman yeroosaanii eeggatee sakatta’uuf ni hojjeta.
text: #000019
text: Odeeffannoo yookiin eeruu akka mirkaneessinu barbaaddan qabduu? Nuf ergaa.
text: #000020
text: በማኅበራዊ አውታረ መረቦቻችን ይከተሉን
text: #000021